पाएं अपने शहर की ताज़ा ख़बरें और फ्री ई-पेपरडाउनलोड करें
जम्मू-कश्मीर के सोपोर में सुरक्षाबलों और आतंकियों के बीच मुठभेड़ में 2 आतंकी मारे गए हैं। एनकाउंटर बारामूला के सोपोर में नाथीपोरा इलाके में मंगलवार दोपहर शुरू हुआ। एनकाउंटर के बाद सुरक्षाबलों की टीम ने इलाके में सर्च ऑपरेशन चलाया। मारे गए आतंकियों में से एक पिछले महीने हुई 2 पार्षदों की हत्या में भी शामिल था।
जानकारी के मुताबिक, एनकाउंटर को CRPF और 22 राष्ट्रीय राइफल की संयुक्त टीमों ने अंजाम दिया। सुरक्षाबलों को इस इलाके में आतंकियों के छिपे होने की सूचना मिली थी। इसके बाद सर्च ऑपरेशन चलाया गया। इस दौरान आतंकियों ने फोर्स के जवानों पर फायरिंग शुरू कर दी। जवानों ने भी जवाबी फायरिंग करते हुए आतंकियों को घेर लिया और मुठभेड़ में 2 आतंकी मारे गए।
जम्मू-कश्मीर पुलिस ने बताया कि मारे गए आतंकी लश्कर के थे। इनमें एक वसीम अहमद लोन सोपोर का रहने वाला था। दूसरा विदेशी आतंकवादी हमास उर्फ असरार उर्फ सरिया उत्तरी कश्मीर में मार्च 2018 से एक्टिव था।
20 दिन पहले मारे गए थे 3 आतंकी
इससे पहले जम्मू-कश्मीर के शोपियां में सुरक्षा बलों और आतंकियों के बीच करीब 20 दिन पहले एनकाउंटर में 3 आतंकी मारे गए थे। हादीपोरा में आतंकियों के छिपे होने की सूचना के बाद पुलिस और सुरक्षा बलों ने इलाके की घेराबंदी कर सर्च ऑपरेशन चलाया था। इस दौरान आतंकियों ने फायरिंग शुरू कर दी। जवाबी कार्रवाई में सुरक्षा बलों ने 3 आतंकियों को ढेर कर दिया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva zho_Hant eng_Latn